... ઇમરાન ખાને માત્ર 14 રન આપીને 6 વિકેટ ઝડપી હતી. 

જોકે 126 રનનો નાનો લાગતો ટાર્ગેટ પાકિસ્તાન માટે પહાડ સમાન બની ગયો હતો અને તે માંડ 87 રન કરી શક્યું હતું.

શારજાહ, શુક્રવાર અને પાકિસ્તાન

ભારત અને પાકિસ્તાનનો મુકાબલો હોય અને તેમાંય મેદાન શારજાહનું હોય તો તેનો રોમાંચ ઓર વધી જતો હોય છે. જેમ વર્લ્ડ કપમાં ભારતની ઇજારાશાહી છે તેમ શારજાહમાં પાકિસ્તાનની ઇજારાશાહી છે. 

બંને વચ્ચે શારજાહમાં રમાયેલી 24માંથી 18 મૅચ પાકિસ્તાન જીત્યું છે તો ભારતને પક્ષે માત્ર છ સફળતા આવી છે. જેમાં 1986ની ફાઇનલનો પણ સમાવેશ થ... બાકીનો લેખ લખો:
વકારની એક ઓવરમાં 22 રન ઝૂડી નાખ્યા હતા. જાડેજાએ 25 બોલમાં 45 રન ફટકાર્યા હતા. 

અજય જાડેજા રમવા આવ્યા ત્યારે ટીમને રનરેટ જરૂર હતી. અત્યાર સુધી વકારે તેની આઠ ઓવરમાં માંડ 35-40 રન આપ્યા હતા, પરંતુ છેલ્લી બે ઓવરમાં જાડેજાએ તોફાની બૅટિંગ કરતાં આખરે વકાર યુનૂસ 10 ઓવરમાં 67 રન સાથે સૌથી મોંઘા બૉલર સાબિત થયા હતા. 

વકારની ઓવરમાં જાડેજાએ જે રીતે બૅટિંગ કરી તે જોતાં પાકિસ્તાની ખેલાડીઓ સમસમી ગયા હતા. એટલે જ પાકિસ્તાનની બૅટિંગ આવી ત્યારે તેમનો ઇરાદો જાડેજાની માફક જ ઝડપી બૅટિંગ કરવાનો હતો.

આ પ્લાનમાં જ સોહિલે પ્રસાદની ઓવરમાં ત્રણ બાઉન્ડરી ફટકારી દીધી હતી, પરંતુ જ્યાં સંયમ રાખવાનો હતો ત્યાં આક્રમક અભિગમ દાખવતાં પરિણામ ભારતની તરફેણમાં આવ્યું હતું. અંતે ભારતે 39 રનથી મૅચ જીતી લેતા જાડેજાના 45 રન મહત્ત્વના સાબિત થયા હતા.

સરફરાઝ-ઇમરાનની અંચઈ, ભારતે મૅચ જતી કરી

1978માં ભારતીય ટીમ પહેલી વાર પાકિસ્તાન સામે વન-ડે રમી રહી હતી. લગભગ બે દાયકા બાદ પાકિસ્તાનનો પ્રવાસ શક્ય બન્યો હતો. બંને દેશના રાજકારણીઓની નજર પણ આ સિરીઝ પર હતી ત્યારે સાહિવાલમાં રમાયેલી ત્રીજી વન-ડે વિવાદાસ્પદ બની ગઈ હતી. 

પ્રથમ મૅચ ભારતે અને બીજી મૅચ પાકિસ્તાને જીતી હતી. આમ ત્રીજી મૅચ નિર્ણાયક હતી ત્યારે ભારતનો વિજય હાથવેંતમાં હતો. 204 રનના ટાર્ગેટ સામે ભારતે બે વિકેટે 183 રન કરી લીધા હતા. 

અંશુમન ગાયકવાડ 78 રન સાથે સેટ થઈને રમતમાં હતા. આ તબક્કે ઇમરાન ખાન અને સરફરાઝ નવાઝે ખતરનાક બૉલિંગ કરી હતી. તેમણે ભારતીય બૅટ્સમૅનોનાં શરીરને જ નિશાન બનાવ્યાં હતાં. 

ખેલાડીઓ પરનું જોખમ પારખીને કૅપ્ટન બિશનસિંઘ બેદીએ રાજદ્વારી સંબંધોની પરવા કર્યા વિના બંને બૅટ્સમૅનોને પરત બોલાવી લીધા હતા. આમ મૅચમાં પાકિસ્તાનને વિજેતા જાહેર કરી દેવાયું. ભારતે મૅચ જતી કરવાનું પસંદ કર્યું હતું.

કિરણ મોરેની જાવેદ મિયાંદાદને ઉશ્કેરણી 

1992ના વર્લ્ડ કપમાં ભારત-પાકિસ્તાન વચ્ચે સિડનીમાં જંગ જામ્યો હતો. આજની માફક એ વખતે પણ ભારત ફેવરિટ હતું, કેમ કે તેના થોડાં વર્ષ અગાઉ મેલબોર્નમાં ભારતે રવિ શાસ્ત્રીની મદદથી વર્લ્ડ ચૅમ્પિયનશિપ સિરીઝની ફાઇનલમાં પાકિસ્તાનને હરાવ્યું હતું. 

ભારતે માત્ર 216 રનનો સ્કોર કર્યો હતો પરંતુ કપિલદેવ, મનોજ પ્રભાકર, શ્રીનાથ, સચીન તેંડુલકર અને વેંકટપથી રાજુ ચુસ્ત બૉલિંગ કરી રહ્યા હતા.

જાવેદ મિયાંદાદ ગોકળગાયની ગતિએ બૅટિંગ કરતા હતા. સચીન અને રાજુએ માંડ સાડા ત્રણના રેટથી રન આપ્યા હતા....